CELEX: 32022R0824
Language: et
Date: 2022-03-15 00:00:00
Title: Komisjoni delegeeritud määrus (EL) 2022/824, 15. märts 2022, millega muudetakse delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile

30.5.2022   
               
               
                  ET
               
               
                  Euroopa Liidu Teataja
               
               
                  L 147/1
               
            
         KOMISJONI DELEGEERITUD MÄÄRUS (EL) 2022/824,
         15. märts 2022,
         millega muudetakse delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 2,
         ning arvestades järgmist:
         
                     (1)
                  
                  
                     Rahvusvahelise Atlandi Tuunikala Kaitse Komisjoni („ICCAT“) (2) soovituse 21-09 punktiga 3 keelatakse 2022. ja 2023. aastal koos ICCATi kalavarudega püütud, Põhja-Atlandi varudesse kuuluvate lühiuim-makohaide täielik või osaline pardal hoidmine, ümberlaadimine ja lossimine.
                  
               
                     (2)
                  
                  
                     Selleks et tagada kooskõla soovituse 21-09 ja Euroopa Liidu õiguse vahel, ei tuleks määruse (EL) nr 1380/2013 artikli 15 lõikes 1 sätestatud lossimiskohustust kohaldada Põhja-Atlandi varudesse kuuluvaid lühiuim-makohaisid kaaspüügina püüdvate liidu laevade suhtes.
                  
               
                     (3)
                  
                  
                     Komisjoni delegeeritud määrust (EL) 2015/98 (3) tuleks seega muuta, et lisada uued sätted ICCATi soovituses 21-09 kehtestatud püügitingimusi arvestades.
                  
               
                     (4)
                  
                  
                     Kuna ICCATi soovituses 21-09 kutsutakse konventsiooniosalisi üles seda rakendama enne selle jõustumist 17. juunil 2022 ning võttes arvesse nende sätete olulisust Põhja-Atlandi varudesse kuuluvate lühiuim-makohaide kaitsel, tuleks käesolevat delegeeritud õigusakti kohaldada alates kolmandast päevast pärast selle avaldamist.
                  
               
                     (5)
                  
                  
                     Samadel põhjustel peaks käesolev delegeeritud õigusakt jõustuma võimalikult kiiresti,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määrusesse (EL) 2015/98 lisatakse artikkel 5b:
            
               
                  „Artikkel 5b
                  Erandina määruse (EL) nr 1380/2013 artikli 15 lõikest 1 on keelatud 2022. ja 2023. aastal ICCATi konventsiooni alal koos ICCATi kalavarudega püütud, Põhja-Atlandi varudesse kuuluvate lühiuim-makohaide (Isurus oxyrinchus) täielik või osaline pardal hoidmine, ümberlaadimine ja lossimine.“
               
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse kuni 31. detsembrini 2023.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 354, 28.12.2013, lk 22.
         
            (2)  https://www.iccat.int/Documents/Recs/COMPENDIUM_ACTIVE_ENG.pdf
         
            (3)  Komisjoni 18. novembri 2014. aasta delegeeritud määrus (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile (ELT L 16, 23.1.2015, lk 23).